Seurantalolla pienoisnäyttely
2025-11-25 10:00 - 2026-11-01 17:00 (Europe/Helsinki)
Kymenlaakson museon Mosaiikki-näyttelyn uudessa sisällössä kerrotaan seurantaloista.
Seurantalolla pienoisnäyttelyssä on esillä Salo-Miehikkälän nuorisoseurantalon 1950-luvulta olevat näyttämölavasteet. Pienoisnäyttelyssä kurkistetaan kuvin ja tarinoin kymenlaaksolaisiin seurantaloihin. Seurantaloiksi kutsutaan erilaisten aatteellisten yhdistysten kokoontumistiloikseen rakentamia taloja.

Sääksmäen kulttuuriraitti Huittulassa -mobiilireitti
2026-05-01 - 2026-10-31
Sääksmäki on valtakunnallisesti arvokasta maisema-aluetta. Rapolanharjun laelta avautuu näkymä kulttuurimaisemaan, josta erottuvat yksittäisinä kohteina Sääksmäen kirkko, Voipaalan ja Rapolan kartanot, Huittulan kylä sekä ympäröivät viljelykset ja vesialueet.
Harjun etelärinteellä sijaitsevine vanhoine rakennuksineen Huittulan kylä on yksi parhaiten säilyneistä hämäläiskylistä. Rakennukset sijaitsevat viljelyalueen reunalla, ja kylän halki kulkee rinteen suuntaisesti vanha kylätie. Tien eteläpuolella avautuvat peltoaukeat, jotka rajautuvat Vanajaveden Pappilanlahteen.
Rakennettuun kulttuuriympäristöön kuuluvat myös rinteen pengerrykset, rehevät puutarhat, idylliset puuston reunustamat kylätiet sekä monet 1800 -luvulla rakennetut vanhat rakennukset.
Upeisiin maisemiin voi tutustua nyt omatoimisesti Sääksmäen kirkonpuolen kulttuuriraitti -mobiilireitin avulla. Reitti löytyy Citynomadin verkkosivuilta oheisesta linkistä: https://www.citynomadi.com/route/7739dac77fcdcae351058e293b4724b5 . Voit käyttää myös Nomadi sovellusta, joka on ladattavissa Google Playsta ja App storesta.
Voit myös tutustua Sääksmäen ja Tarttilan kulttuurimaisemiin oheiselta videolta: https://www.youtube.com/watch?v=edazmB_Juac&t=6s.
Huittulan tarina kertoo ikiaikaisesta kylästä: https://arcg.is/r854y0
Sääksmäen kirkonpuolen kulttuuriraitti -mobiilireitin on toteuttanut Yhteistyöllä nostetta Sääksmäelle -hanke yhdessä Sääksmäen kirkonpuolen kyläyhdistyksen kanssa.

Näyttely: Ei valkolakkeja, vaan kaikkia kaupunkilaisia ajatellen. Jyväskylän yliopiston Mattilanniemen katoava kampus 1980-2026
2026-05-13 12:00 - 2027-05-29 16:00
Arkkitehti Arto Sipinen kuvaili Mattilanniemen uuden yliopistoalueen suunnittelun lähtökohtia haastattelussa heti kilpailun voitettuaan otsikolla: ”Ei valkolakkeja, vaan kaikkia kaupunkilaisia ajattelin suunnittelutyössä”. Sipinen kertoi 21.11.1970 Keskisuomalaisessa, kuinka suunnitelman lähtökohdaksi oli otettu olemassa oleva kaupunkirakenne ja niveltyminen Seminaarinmäen yliopistokokonaisuuteen, Keski-Suomen museoon ja silloiseen kahteen käsityöläistaloon museon läheisyydessä.
Arto Sipisen suunnitelmaa määrittivät ajatukset tasa-arvosta, demokratiasta ja sosiaalisesta hyvinvoinnista sekä ympäröivän luonnon huomioimisesta. Mattilanniemestä haluttiin tehdä alue, joka rantamaisemineen ja puistokäytävineen tuo kaupunkilaiset ja yliopiston yhteen. Ajatus koko kaupungin kampuksesta oli syntynyt.
Jyväskylän yliopiston Mattilanniemen käytöstä poistuvaa kampusta esittelevä näyttely valottaa alueen kehitystä vanhasta hakamaasta kaupungin kaatopaikaksi ja edelleen eläväksi ja vehreäksi yliopistokampukseksi.
Näyttelyssä on esillä laajasti alueen arkkitehtuurista ja arvokkaasta puistoalueesta kertovaa materiaalia. Pääset näkemään mm. Arto Sipisen luoman vehreän kampusympäristön pienoismalleja ja suunnitelmia sekä ihmettelemään puistoalueen laajan kasvikokoelman erikoisuuksia, kuten Suomen pohjoisimpia satoa tekeviä saksanpähkinöitä ja muita mielenkiintoisia kasvierikoisuuksia.
Tervetuloa tutustumaan tähän uhanalaiseen kaupunkiympäristöön Jyväskylän yliopiston Tiedemuseon arkistomateriaalien kautta!
Näyttely on avoinna ke–pe klo 12-17 sekä la 12–16. Näyttelykeskus Soihtu sijaitsee Seminaarinmäellä S-rakennuksessa. Vapaa pääsy – tervetuloa!
S-rakennuksen käytävällä on 13.5. lähtien (rakennuksen avoinna ollessa) nähtävillä myös rakennusten purkuaaltoa kritisoivan Purkamatta paras -kampanjan kantaaottava posterinäyttely.

Ruoveden maiseman nykytaiteilijoiden ryhmänäyttely on esillä Kulttuuriparantolassa
2026-06-05 13:00 - 2026-06-20 18:00
Kesänäyttelyn teemallisena sisältönä ovat taiteilijan havainto ja läsnäolo. Katsetta ohjaavat kulttuurinen ymmärrys maalaustaiteen ensiarvoisuudesta ja käytettyjen materiaalien tunnistaminen, maalarin väripaletti ja eri tekniikat. Maalarilla on käytössään kirjo väriaineita ja liuottimia sekä valmiita maaliaineita, joita ohennetaan vedellä tai tärpätillä.
Taidemaalariliitto ry tuotti Ellen Thesleff -viikot Ruovedellä Pekkalan kartanossa vuonna 2010 ja maalaustaiteen Ruoveden maisema -projekti toteutui vuosina 2014–2016. Projektin taiteilijoilla on ollut yhteisiä näyttelyitä tapahtumista alkaen. Ruoveden taiteen historiaa ei tavallisesti ajatella sosiaalisten suhteiden verkostona. Kansallistaiteilijoillakin on luonnostaan ryhmiä, matkakumppanuutta ja kohtaamisia, Ruovedelläkin taiteilijasiirtokuntien ajanjaksona 1890–1920.
Taiteilijoiden työskentely paikkakunnalla on ollut keskeytymätöntä, taiteilijahuvilat kertovat asumisen vakiintumisesta. Näyttelyssä on esillä listattuna tieto Ruovedellä työskennelleistä taiteilijoista. Taiteilijoiden määrä laajenee uusien teosten synnyttyä ja vanhojen noustessa esiin. Tarkista oma taiteen tarinasi ja haasta tietosi luettelon taiteilijoista. Taidemaalari ja väitöskirjatutkija Tiina Lamminen esittelee tutkimustaan Ruoveden taiteesta näyttelyn yhteydessä ja toimii keskusteluoppaana.
Avajaiset perjantaina 5.6. klo 17–19. Tervetuloa!

Kurkijoki sävelin - arjessa ja juhlassa
2026-06-06 12:00 - 2026-08-31 16:00
Kurkijoki-museon näyttely uudistuu!
Arjen ja juhlan sävelet olivat eloisina ja alati läsnä olevia jokaisen kurkijokisen elämässä. Urkumusiikki, kansanlaulut, virsikanteleen soitto, kirkkokuorot, paimen- ja työlaulut, vaskiorkesterit, iltamat, nurkkatanssit ja jopa viheltely.
Kurkijoki-museon uudistetun näyttelyn teemassa halutaan tuoda esille Kurkijoen musiikkielämän monipuolisuus ja rikkaus; yhtä lailla vakavampi harrastuneisuus kuin kyläpelimannit kaksirivisineen.
Uuden näyttelyn avajaiset 6.6.2026 klo 12-16 – lämpimästi tervetuloa!
Kurkijoki-museo on avoinna kesäkaudella 6.6.-31.8.2026 lauantaisin ja sunnuntaisin klo 12-16.

Meidän puukaupunki
2026-06-13 13:00 - 2026-08-23 17:00
Museossa huomioimme Kaskisten vanhaa kaupunkikaavaa, joka on vuodelta 1767 ja edelleen käytössä. Esillä on kopioita alkuperäisistä talopiirustuksista, myös taluluja ja valokuvia.

Vår trästad
2026-06-13 13:00 - 2026-08-23 17:00
På museet uppmärksammar vi Kaskös gamla stadsplan från 1767 som fortfarande är i bruk. Utställningen visar kopior av orginalritningar på hus, också tavlor och fotografier. Från vårt digitala fotogalleri kan man skaffa sig en ritning som man kan t.ex. rama in.
